Best Heckaton (Krka, d.d., Novo mesto )

S pomočjo poljubnega programskega jezika načrtujte in implementirajte spletno aplikacijo. Pri tem pa ne pozabite uporabiti modernih in inovativnih načrtovalskih vzorcev ter pristopov.

**Opis aplikacije:**

Spletna aplikacija naj omogoča zunanjim dostavljavcem, da v podjetju Loren-Ipsum, kamor bodo dostavili svoje pošiljke, v koledarju rezervirajo termin in oddajno mesto (točko oziroma rampo) v enem od 3 razpoložljivih skladišč tega podjetja.

**Običajni poteka dela:**

Poslovni proces dela si sledi tako, da se uporabnik (dostavne službe) prijavi v spletno aplikacijo podjetja, kamor bo dostavil pošiljko. Nato vnese številko svoje dostave (številke dostav so v območju med 1000 in 4000), na osnovi tega se mu za določeno skladišče v tedenskem koledarju prikažejo razpoložljiva mesta in termini. Ko si uporabnik izbere termin in dostavno točko / rampo se mu po potrditvi prikaže potrdilo rezervacije, ki ga je moč natisniti ali poslati kot priponko v elektronskem sporočilu. Uporabnik z vlogo skladiščnika po prevzemu pošiljke v sistemu potrdi dostavo te pošiljke. Tudi skladiščnik ima možnost tiskanja ali pošiljanja potrdila prevzema pošiljke.

Pošiljke, s številko dostave v navedenih območjih, se lahko dostavijo v naslednja skladišča:

Št. dostave : 1000 do 1999  Skladišče 1  (razpoložljive rampe 1,2,3)

Št. dostave : 2000 do 2999  Skladišče 2  (razpoložljive rampe 1,3,5)

Št. dostave : 3000 do 3999  Skladišče 3  (razpoložljive rampe 2,4,6)

V aplikaciji sta dve različni uporabniški vlogi, in sicer:

Uporabnik : zaposlen v podjetju, ki bo dostavilo pošiljko (ima možnost vnosa najave dostave in spreminjanja podatkov le za svoje pošiljke).

Skladiščnik: oseba, ki je zaposlena v skladišču v podjetju, ki se mu dostavlja pošiljka (ima možnost potrjevanja oziroma zaključevanja dostav, ko je ta prevzeta).

**Pri ocenjevanju nalog bomo še posebej pozorni na:**

* Naloge katere bodo imele v celoti delujoče zgoraj opisane funkcionalnosti.
* Naloge katere bodo imele implementirane moderne načrtovalske vzorce in pristope  (primer: uporabe koncepta SPA - Single-page application ).
* Naloge, ki bodo poleg zgoraj opisanih funkcionalnosti imele implementirane dodatne funkcionalnosti, katere bodo udeleženci prepoznali kot pomembne, bodo prejele dodatne točke  (primeri: implementacija dodatne vloge administrator-ja, možnost registracije, pozabljeno geslo, sistem obveščanja o spremembi termina, itd. ).

Pripravil: Borut Radi, Krka